Il-Psikoloġista Nicholas Briffa qasam l-istorja ta' Hina flimkien ma' ritratt ta' din iċ-ċkejkna! Hu kiteb, "Nippreżentalkom lil Hina. Hina għandha ftit sigħat ħajja, tiżen eżattament 3 kilogrammi, tinsab tajba, u hija l-ewwel tarbija Afgana li twieldet fl-Italja - ommha Sulmona, hija mara li reċentement ħarbet minn Kabul. Hija storja mqanqla li segwejt dan il-mument fuq il-midja Taljana." Hu jkompli jispjega, "Missier ta' Hina inqatel mit-Taliban quddiem il-ħajt li jdawwar l-ajruport, wara li ra d-dar tagħhom tingħata n-nar. L-omm, waħedha, sula sula u tqila, ġiet milqugħa f'faċilità militari f'Abruzzo, segwita mill-voluntiera u l-operaturi tas-Salib l-Aħmar. Rabta tant intensa u profonda, fit-traġedja, li Sulmona riedet il-voluntiera magħha anke fil-kamra tal-ħlas." Nicholas jgħid, " Il-Knisja f'Abruzzo ħadet ħsieb il-kordinazzjoni u l-bżonnijiet kollha tagħha. Kulħadd jgħid dak li jrid, u jxerred kemm irid mibegħda, imma Hina twieldet l-Italja u hi Taljana…hija Ewropea. Waħda minna. Jew, għallinqas, hekk għandu jkun. Il-qalb tajba teżisti! Is-solidarjetà umana hija kbira minkejja kollox. Awguri u merħba Hina!" Nittamaw li ċ-ċkejkna jkollha futur mill-isbaħ mimli b'ħafna affarijiet sbieħ. Qalb it-traġedji ġewwa Kabul, tfeġġ storja ta' tama għal ġejjin isbaħ! Miktub Minn Iħobb il-lingwa Maltija u jsegwi b'mod attiv ix-xena mużikali lokali. Id-dinja tal-ispettaklu taffaxxinah u l-għaxqa tiegħu jara xows differenti. Biex jirrilassa Emil jieħu gost imur ħdejn il-baħar u fil-kampanja, hemm isib ftit kwiet 'il bogħod mill-ġenn. Stejjer popolari Bir-Ritratti: Ħafna Qed Isostnu Li Lbieraħ Dehret Xbieha Tal-Madonna! - X'Taħseb Int? Sarah Zerafa U L-Maħbub Tagħha David B'Pass Ieħor 'Il Quddiem Fir-Relazzjoni Tagħhom – Araw X'Ħabbru "Prezzjuż Tiegħi, Lanqas Il-Mewt Ma Tista' Tkisser Ir-Rabta Li Kellna" - Il-Partner Ta' Joseph Farrugia "Ma Nistax Nemmen Kif Ħallejtna Daqshekk Malajr" - Ħafna Jesprimu Sogħba Għall-Mewta Ta' Joseph Farrugia